تورکیه سوما‌لی-ده سئچکی پروسه‌سی ایله علاقه‌دار یارانان موباحیثه لرله باغلی وضعیت‌دن ناراحات‌لیغینی دیله گتیریب.
خاریجی ایشلر ناظیرلیگی سوما‌لی-‌ده‌کی سئچکی پروسه‌سی ایله علاقه‌دار یایدیغی بیاناتدا "سوما‌لی-‌ده‌کی سئچکی پروسه‌سی ایله باغلی یارانان موباحیثه باره‌دکی سون وضعیت تورکیه-نی ناراحات ائدیر" دئییلیب.
بیاناتدا بوتون طرف‌لر زوراکیلیغا سبب اولا بیله‌جک حرکت‌لردن ایمتینا ائده‌رک ساغلام دوشونجه ایله داورانماغا چاغیریلیب.
بیاناتدا "فدرال حکومت ایله بولگه سل ایداره ائتمه لیدرلری‌نین بیر آرایا گله‌رک، 17 سپتامبر 2020-جی ایلده الده ائدیلمیش راضیلاشما اساسیندا موباحیثه‌لری احاته‌لی و یاپیجی بیر دیالوقلا آنلاشمازلیق لاری حل ائتمه‌یه چالیشماسی واجیب‌دیر" دئیه بیلدیریلیب.
تورکیه-‌نین دوست و قارداش سوما‌لی خالقی‌نین اؤز گله جگینی تعیین ائتمک اوچون یئتکین‌لییه و سیاسی ایراده‌یه صاحیب اولدوغونا اولان اینام وورغولانیب:
"بو چرچیوه‌ده قارشی‌لیق‌لی آنلاییش اساسیندا سئچکی پروسه‌سی قونوسوندا داها چوخ یوبانما‌دان اوزلاشما تامین اولونماسینی آرزو ائدیریک".
قئید ائدک کی، سوما‌لی موخالیفتی‌نین پرزیدنت‌لیگه نامیزدلری پرزیدنت محمد عبدالله فرماجونون صلاحیت مدتی 8 فوریه ده بیتمه‌سینه باخمایا‌راق پوستوندا قالماسینا اعتراض اولا‌راق 15 فوریه‌ده خالقی کوچه‌لره چاغیریب.
